CELEX: 32021D1200
Language: da
Date: 2021-07-19 00:00:00
Title: Rådets afgørelse (FUSP) 2021/1200 af 19. juli 2021 om forlængelse af embedsperioden for formanden for Den Europæiske Unions Militærkomité og om udnævnelse af den næste formand for Den Europæiske Unions Militærkomité

21.7.2021   
               
               
                  DA
               
               
                  Den Europæiske Unions Tidende
               
               
                  L 259/6
               
            
         RÅDETS AFGØRELSE (FUSP) 2021/1200
         af 19. juli 2021
         om forlængelse af embedsperioden for formanden for Den Europæiske Unions Militærkomité og om udnævnelse af den næste formand for Den Europæiske Unions Militærkomité
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 240,
         under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité (1), særlig artikel 3, og
         ud fra følgende betragtninger:
         
                     (1)
                  
                  
                     I medfør af afgørelse 2001/79/FUSP udnævnes formanden for Den Europæiske Unions Militærkomité (»militærkomitéen«) af Rådet på anbefaling af militærkomitéen på forsvarschefplan. I overensstemmelse med nævnte afgørelse er embedsperioden for formanden for militærkomitéen på tre år, medmindre Rådet træffer anden afgørelse.
                  
               
                     (2)
                  
                  
                     Den 20. februar 2018, ved afgørelse (FUSP) 2018/297 (2), udnævnte Rådet general Claudio GRAZIANO til formand for militærkomitéen, undtagelsesvis for en periode på tre og et halvt år fra den 6. november 2018.
                  
               
                     (3)
                  
                  
                     På mødet den 19. maj 2021 anbefalede militærkomitéen på forsvarschefplan, at general Robert BRIEGER udnævnes til formand for militærkomitéen for en periode på tre år fra den 1. juni 2022.
                  
               
                     (4)
                  
                  
                     Embedsperioden for general Claudio GRAZIANO som formand for militærkomitéen bør derfor forlænges indtil begyndelsen af embedsperioden for general Robert BRIEGER.
                  
               
                     (5)
                  
                  
                     General Robert BRIEGER bør udnævnes til formand for militærkomitéen fra den 1. juni 2022 til den 31. maj 2025 —
                  
               VEDTAGET DENNE AFGØRELSE:
         
            Artikel 1
            Embedsperioden general Claudio GRAZIANO som formand for Den Europæiske Unions Militærkomité forlænges herved indtil den 31. maj 2022.
         
         
            Artikel 2
            General Robert BRIEGER udnævnes herved til formand for Den Europæiske Unions Militærkomité fra den 1. juni 2022 til den 31. maj 2025.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. juli 2021.
            
               
                  På Rådets vegne
               
               J. PODGORŠEK
               
                  Formand
               
            
         
         
            (1)  EFT L 27 af 30.1.2001, s. 4.
         
            (2)  Rådets afgørelse (FUSP) 2018/297 af 20. februar 2018 om udnævnelse af formanden for Den Europæiske Unions Militærkomité (EUT L 56 af 28.2.2018, s. 33).